**Kooli Tänava Koolituskeskuse kodukord**

Kinnitatud

direktori käskkirjaga nr .............

......................................... 2017.a.

**I ÜLDSÄTTED**

1. Kooli Tänava Koolituskeskuses (edaspidi huvikool) reguleerivad õpilaste käitumist Eesti Vabariigi õigusaktid, Pärnu Linnavalitsuse õigus- ja haldusaktid ning Kooli Tänava Koolituskeskuse dokumendid.

2. Kooli Tänava Koolituskeskuse kodukord sisaldab kooli õpilaste ja õpetajate ning teiste koolitöötajate omavahelise suhtlemise, käitumise ja ühistegevuse reegleid. Kodukorrast kinnipidamine tagab koolis töörahu, õpilaste ja töötajate turvalisuse ja kooli vara kaitstuse.

3. Kodukord on kättesaadav huvikooli kodulehel, paberkandjal saab küsida kooli direktorilt.

4. Koolielu puudutav informatsioon on kättesaadav kooli kodulehel.

5. Kooli kodukorra kehtestab direktor ja see on õpilastele ja koolitöötajatele täitmiseks

kohustuslik koolituskeskuse ruumides ning kõigil kooli poolt organiseeritud üritustel.

6. Kodukorra muutmiseks on õigus teha ettepanekuid huvikooli õppenõukogul ja hoolekogul.

**II ÜLDINE TÖÖKORRALDUS**

1. Õpe Kooli Tänava Koolituskeskuses toimub õppuri tööst või koolist vabal ajal.

2. Õppima asumiseks tuleb esitada kirjalik avaldus etteantud blanketil.

3. Õpilase ringist lahkumiseks või õppetöö peatamiseks esitada direktorile kirjalik avaldus paberil või e-postiga koolitnkeskus@gmail.com.

4. Huvikooli õppe- ja kasvatuskorralduse põhivorm on õppetund.

* Õppetunnid toimuvad vastavalt tunniplaanile huvikeskuses või väljaspool huvikeskust õppekäiguna. Tunniplaan on kättesaadav huvikooli kodulehel.
* Tundi tuleb tulla õigeks ajaks, mitte varem kui 15 minutit enne tunni algust
* Õpetaja puudumisest teatada direktorile või naaberrühma õpetajale
* Õppuri puudumisest teavitada õpetajat või kooli direktorit puudumise esimesel päeval. Üksikute puudutud tundide eest õppetasu ei tagastata. Pikema puudumisperioodi eest on võimalik saada õppetasu tagasi puudumise eel esitatud kirjaliku avalduse alusel (alaealisel õppuril lapsevanema kirjaliku avalduse alusel).

5. Vastastikune suhtlemine on lugupidav ja käitumine viisakas. Kõik huvikooli õpetajad ja õpilased austavad kõigi õpilaste õigust õppida ja õpetaja kohustust õpetada.

* Ei segata tundi, ei kiusata kaasõpilasi jne.
* Kõiki kooli ruumides viibivaid täiskasvanuid tervitada viisakalt
* Mobiiltelefonid ja muud elektroonilised seadmed lülitada tunnis välja, kui neid ei vajata õppetöös
* Mitte joosta treppidel ja koridorides
* Käitumisprobleemide esmane lahendaja on õpetaja, probleemid lahendada väljaspool õppetundi. Vajadusel pöörduda direktori poole
* Huvikeskuses ei tohi suitsetada, tarbida alkoholi, narkootikume või psühhotroopseid aineid
* Kaasõpilasi ohustavast või solvavast käitumisest teatada õpetajale või direktorile

6. Iga õpilane ja õpetaja kannab hoolt korra eest kooli territooriumil, hoiab kooli vara ja täidab ohutuse nõudeid

* Kõik õpilased ja õpetajad vastutavad kooli vara otstarbekohase kasutamise, korrasoleku ja puhtuse eest
* Huvikoolis on kohustuslik kanda vahetusjalatseid või kilesusse
* Õppevahendeid ja tööks vajalikke materjale kasutada sihipäraselt ja kokkuhoidlikult
* Enne töö alustamist tutvustab õpetaja tööriistade ja –vahendite kasutamise ohutusealaseid nõudeid ja õigeid töövõtteid. Neid tuleb järgida kogu tööprotsessi jooksul
* Tunni lõpus korrastada oma töökoht, asetada kasutatud vahendid oma kohtadele, visata minema tekkinud jäätmed
* Kooli vara tahtliku rikkumise korral tuleb korvata tekitatud kahju

7. Õpilane tuleb kooli tervena

* Haigestumise või muu pikema puudumise korral teatada sellest oma õpetajale või direktorile
* Õpilasega koolituskeskuses juhtunud traumast või õnnetusest teavitab õpetaja direktorit ja lapsevanemat, vajadusel organiseerib meditsiinilise abi andmise

8. Õppimine huvikeskuses on tasuline

* Õppetasu suurus kajastub kodulehelt leitavas hinnakirjas
* Üksikuid puudutud päevi tasust maha ei arvata, pikemate põhjendatud puudumiste korral on võimalik tasaarvestusi teha lapsevanema või täiskasvanud õpilase avalduse alusel
* Huvikooli õppetasu tuleb tasuda õigeaegselt – arvel märgitud kuupäevaks
* Arved saadetakse võimalusel elektronpostiga, selleks teatada e-posti aadress
* Arvete mittetasumisel arvatakse õpilane huvikeskusest välja vastavalt huvikeskuse põhimääruses kehtestatud korrale.

9. Kooli kodukorra täitmine on kohustuslik kõigile kooli töötajatele ja õpilastele.

Läbi arutatud ja kinnitatud Kooli Tänava Koolituskeskuse õppenõukogus 30. augustil 2017.aastal.